Virallinen lehti nro C 134 , 30/04/1998 s. 0160



KIRJALLINEN KYSYMYS E-3419/97 komissiolle esittäjä(t): Alexandros Alavanos (GUE/NGL) (31. lokakuuta 1997) Aihe: Eläkeoikeus leskille Perustamissopimuksen 119 artiklan ja tuomioistuimen 17.5.1990 tekemän päätöksen 262/88 (Barberin tapaus) mukaan suora tai välillinen sukupuolen mukaan tapahtuva erottelu ei ole sallittua sosiaaliturvan alalla. Kreikassa eräät sosiaaliturvavirastot eivät maksa puolison eläkettä leskelle. Katsooko komissio, että yhteisön lainsäädäntö olisi yhdenmukaistettava tuomioistuimen oikeuskäytännön kanssa? Uskooko komissio, että perustamissopimuksen 119 artikla - sellaisena kuin miksi se on tulkittu tuomioistuimen 17.5.1990 tekemällä päätöksellä 262/88, joka koski Barberin tapausta - muodostaa riittävän lainsäädännöllisen perustan kansallisille tuomioistuimille, mitä tulee puolison eläkkeen maksamiseen leskelle? Komission jäsenen Pádraig Flynnin komission puolesta antama vastaus (5. joulukuuta 1997) Euroopan yhteisöjen tuomioistuin on asiassa C-262/88, Barber, 17.5.1990 antamassaan tuomiossa ((Kok. 1990, s. I-1889. )) ja myöhemmissä siihen liittyneissä asioissa ((Asiassa C-109/93, Ten Oever, 6.10.1993 annettu tuomio (Kok. 1993 s. I- 4879). Asiassa C-110/91, Moroni, 14.12.1993 annettu tuomio (Kok. 1993 s. I-6591). Asiassa C-152/91, Neath, 22.12.1993 annettu tuomio (Kok. 1993 s. I-6953). Asiassa C-200/01, Coloroll, 28. 9.1994 annettu tuomio (Kok. 1994 s. I-4389). Asiassa C-408/92, Smith, 28. 9.1994 annettu tuomio (Kok. 1994 s. I-4435). Asiassa C- 28/93, Van den Akker, 28. 9.1994 annettu tuomio (Kok. 1994 s. I-4527). Asiassa C-128/93, Fisscher, 28. 9.1994 annettu tuomio (Kok. 1994 s. I-4541). Asiassa C-57/93, Vroege, 28. 9.1994 annettu tuomio (Kok. 1994 s. I-4583). Asiassa C-7/93, Beune, 28. 9.1994 annettu tuomio (Kok. 1994 s. I-4471). )) tulkinnut Euroopan yhteisön perustamissopimuksen 119 artiklaa siten, että kyseistä artiklaa sovelletaan ammatillisiin sosiaaliturvajärjestelmiin ja sosiaaliturvan lisäjärjestelmiin. Sosiaaliturvan osalta ei siis ole enää luvallista harjoittaa mitään suoraa tai epäsuoraa sukupuoleen perustuvaa syrjintää. Oikeusturvan parantamiseksi neuvosto hyväksyi 20. joulukuuta 1996 komission esityksestä uuden direktiivin 96/97/EY miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä annetun direktiivin 86/378/ETY muuttamisesta ((EYVL L 46, 17.2.1997. )). Tarkoituksena oli ottaa huomioon Euroopan yhteisöjen tuomioistuimen edellä mainittu oikeuskäytäntö ja saattaa direktiivi yhdenmukaiseksi Euroopan yhteisön perustamissopimuksen 119 artiklan kanssa. Euroopan yhteisöjen tuomioistuin on asiassa C-147/95, DEI v. Everenopoulos, 17.4.1997 antamassaan tuomiossa ((Kok. 1997, s. I-2057. )) katsonut, että Euroopan yhteisön perustamissopimuksen 119 artiklaa sovelletaan myös tiettyihin julkishallinnon järjestelmiin, jollainen on esimerkiksi Kreikan sähköyhtiön (DEI) järjestelmä. Kaikenlainen sukupuoleen perustuva syrjintä on siten lopetettava. Tästä syystä kyseisessä asiassa DEI:n naispuolisen työntekijän leskellä on oikeus jälkeen jääneen eläkkeeseen. Komissio on parhaillaan selvittämässä, mitkä julkishallinnon järjestelmät saattaisivat kuulua Euroopan yhteisön perustamissopimuksen 119 artiklan soveltamisalaan. Euroopan yhteisöjen tuomioistuin on erityisesti asiassa C-80/70, Defrenne v. Belgian valtio, 25.5.1971 antamassaan tuomiossa ((Kok. 1971, s. 445. )) täsmentänyt, että Euroopan yhteisön perustamissopimuksen 119 artiklaa ei kuitenkaan sovelleta yleisiin lakisääteisiin sosiaaliturvajärjestelmiin. Naisten ja miesten tasa-arvoista kohtelua lakisääteisissä järjestelmissä on pyritty vuodesta 1978 toteuttamaan miesten ja naisten tasa-arvoisen kohtelun periaatteen asteittaisesta toteuttamisesta sosiaaliturvaa koskevissa kysymyksissä 19. joulukuuta 1978 annetulla neuvoston direktiivillä 79/7/ETY ((EYVL L 6, 10.1.1979. )). Direktiivin 3 artiklassa suljetaan direktiivin soveltamisalan ulkopuolelle kuitenkin esimerkiksi jälkeen jääneiden etuudet. Direktiivin 7 artiklan 1 kohdan mukaisesti jäsenvaltiot voivat toistaiseksi pitää voimassa eräät sukupuoleen perustuvat syrjinnän muodot, joista eläkeikä on tärkein. Vuonna 1987 tehtiin ehdotus direktiiviksi, jolla pyritään edelleen edistämään miesten ja naisten tasa-arvoisen kohtelun periaatteen toteutumista lakisääteisissä ja työntekijöiden sosiaaliturvajärjestelmissä ((EYVL C 309, 19.11.1987. )). Ehdotus on vielä neuvoston käsiteltävänä huolimatta Euroopan parlamentin sekä talous- ja sosiaalikomitean puoltavista lausunnoista. Miesten ja naisten tasa-arvoisia mahdollisuuksia koskevan neljännen keskipitkän aikavälin toimintaohjelman (1996-2000) (päätös 95/593/EY) ((EYVL L 335, 30.12.1995. )) mukaisesti komissio aikoo tehdä vuonna 1998 uuden ehdotuksen direktiiviksi, jolla korvataan vuonna 1987 tehty ehdotus. Uuden direktiiviehdotuksen tarkoituksena on ottaa huomioon oikeuskäytännön kehitys erityisesti ammatillisten ja virkamiesten järjestelmien osalta sekä muutokset perheen ja yhteiskunnan rakenteissa.